Държавен вестник, бр. 101, 2023 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  101
(2) Пътен знак Ж1 се поставя:
1. извън границите на населени места – пре-
ди пътни знаци А25, А26, А27, А28 и А29 на 
разстояние 50 m;
2. в населено място – преди кръстовище-
то или пътния възел, в което се отклоняват 
пътища към указаните в знака цели, на раз-
стояние не по-малко от 50 m;
3. на автомагистрала и на скоростен 
път – преди пътния възел на разстояние съ-
ответно 500 и 1000 m;
4. на скоростна градска магистрала – на 
разстояние от 250 до 500 m преди мястото, в 
което забавителният шлюз на отклонението 
в пътния възел добива пълната си широчи-
на; когато дължината на шлюза е по-голяма 
от 180 m, се приема, че тази точка отстои 
на 180 m от върха на пътната маркировка, 
с коя­то е обозначен разделителният остров 
при отклонението;
5. на останалите пътища – на разстояние 
250 m преди началото на шлюза на отклоне-
нието в пътния възел.
Чл. 155. (1) На пътен знак Ж1 схематично 
се изобразяват видът на кръстовището или 
пътния възел и направленията на пътищата, 
които водят към указаните цели, при спазване 
на следните изисквания:
1. стрелката, обозначаваща главното на-
правление, се изобразява вертикално с връх, 
насочен нагоре;
2. стрелките за отклоненията се отделят 
от стрелката за главното направление:
а) със заобляне – при автомагистрали, 
скоростни пътища и скоростни градски ма-
гистрали;
б) без заобляне – при останалите пътища;
3. в кръстовище с кръгово движение глав-
ното направление се изобразява със стрелка, 
оформена по окръжност; частта от окръжност-
та между последното отклонение и входящото 
направление се изобразява с прекъсната линия 
по контура на окръжността.
(2) На автомагистрала, скоростен път и 
скоростна градска магистрала стрелката за 
главното направление се нанася в лявата 
страна на пътен знак Ж1. Стрелките за от-
клоненията сочат само надясно и са винаги 
перпендикулярни на стрелката за главното 
направление.
(3) Върху стрелките на пътен знак Ж1 може 
да се нанасят изображения на пътни знаци, 
които дават информация за особеностите на 
пътя или за режима на движение в съответ-
ната посока, като се нанася изображението на 
не повече от един знак върху всяка стрелка.
(4) В случаите на две отклонения, разпо-
ложени едно след друго на разстояние не по-
голямо от 300 m, може да се използва само 
един пътен знак Ж1, съдържащ информация 
и за двете отклонения.
(5) При върха на всяка стрелка се указват:
1. до две цели – когато надписите се пов-
тарят, изписани с латински букви;
2. до три цели – когато надписите не се 
повтарят с латински букви.
(6) Надписите за целите по отклоняващите 
се посоки се разполагат под или над съответ-
ната стрелка по начин, който не предизвиква 
заблуда у водачите на пътни превозни средства. 
Целите се подреждат от горе надолу по реда 
на достигането им и се подравняват отляво.
(7) Когато пътен знак Ж1 указва посоки 
към обекти, които се сигнализират с пътни 
знаци Д19, Д20 и от Е1 до Е19, вместо над-
писи при върховете на стрелките може да се 
поставят до три изображения на съответните 
пътни знаци.
(8) Когато с пътен знак Ж1 се налага 
едновременното указване на посока към на-
селено място и обект съгласно ал. 7, отгоре 
се изписва наименованието на населеното 
място, а под него се поставя изображението 
на съответния пътен знак. Когато наимено-
ванията на населените места са две или три, 
изображенията на съответните пътни знаци 
се поставят от дясната им страна.
(9) На пътен знак Ж1 при върховете на 
стрелките за съответните направления се указ-
ват номерата на автомагистрали, скоростни 
пътища и пътища I и II клас чрез изображе-
нията на пътни знаци Ж20.1, Ж20.2 или Ж21.
(10) На пътен знак Ж1 не се указват раз-
стоянията до целите и обектите.
Чл. 156. (1) Пътен знак Ж2 „Предварително 
указване на посока към населено място или 
обект“ се поставя преди кръстовище или пътен 
възел на път с две или повече пътни ленти за 
движение в една посока или на отклонение 
към населено място с над 30 000 жители.
(2) Пътният знак по ал. 1 се поставя на 
портални или конзолни конструкции над 
платното за движение на разстояние от 120 до 
180 m преди кръстовището или пътния възел.
(3) Пътен знак Ж2 се състои от отделни 
полета или табели – за главното направление 
и за отклонението. В едно поле се указва само 
една посока. В случаите на сигнализиране с 
отделни табели всяка табела се поставя над 
пътната лента, съответстваща на указаната в 
нея посока на движение, така че стрелките на 
пътен знак Ж2 да са разположени в средата 
или до 1/3 от широчината є.
(4) Броят на стрелките в пътния знак трябва 
да съответства на броя на пътните ленти на 
входа на кръстовището.
(5) Стрелката, обозначаваща главното на-
правление, се изобразява вертикално с връх, 
насочен нагоре. Тя се поставя:
1. от двете страни на надписите – при две 
пътни ленти, в указаната посока;
2. под надписите – при три пътни ленти, 
в указаната посока.